Gardening tips – April | Florcom Gardens
April is tyd vir die saai van veral die volgende groentesoorte:
Boerbone: Meng die bogrond voor aanplanting met groot hoeveelhede kompos + 75 gram 2:3:4 per vierkante meter. Spit die kompos en kunsmis in tot op ‘n diepte van 30 cm. Ert die beddings met ‘n graaf op tot ‘n hoogte van ongeveer 10 cm.
Boerbone het ‘n regop groeiwyse en word tot 1 meter hoog. Plant in dubbele rye. Die sade in die ry moet 20 cm van mekaar gespasiëer word. Die dubbelrye moet 30 cm van mekaar wees, met 75 cm tussen elke stel dubbelrye. Plantdiepte is 2 to 3 cm. Span ‘n draad langs elke kant van ‘n dubbelry ten einde die plante te stut. Die bone is drie tot vier maande na saaityd gereed om ge-oes te word. Onthou dat boerbone baie water benodig – gee veral genoeg water met blomtyd en wanneer die peule begin vorm. Plantluise is ‘n algemene probleem by boerbone en daar moet gereëld daarvoor gespuit word.
Tik hier as jy wil weet wat 2:3:4 beteken.
Tik hier as jy wil weet hoe om kompos te maak.
Ertjies: Meng die bogrond voor aanplanting met groot hoeveelhede kompos + 75 gram 2:3:4 per vierkante meter. Spit die kompos en kunsmis in tot op ‘n diepte van 30 cm. Ert die beddings met ‘n graaf op tot ‘n hoogte van ongeveer 10 cm.
Plant in rye met die saad 5cm uit mekaar en 2 tot 3 cm diep. Die afstand tussen die rye moet 75 cm wees. Ertjies het ‘n kort oestyd – ten einde die oes oor ‘n langer tyd te versprei moet al die beddings nie gelyktydig gesaai word nie. Jong plantjies verrot maklik en moet daarom nie te veel water kry nie. Erd plantjies versigtig op ten einde staan van water teen die stele te voorkom. Strooi 15 gram 2:3:4 per vierkante meter sodra die plante begin blom – gee goed water na hierdie kunsmistoediening. Wees versigtig om nie die plante tydens oes te breek nie en hou daarom met die een hand vas terwyl die ander hand oes. Hou dop en behandel vir Donsige en Poeiermeeldou.
Wat maak jy met al die blare wat gedurende herfs van die bome val?
Hierdie blare kan gebruik word om:
1. As deklaag op die beddings te lê. In hierdie geval moet die blare wat in beddings val nie verwyder word nie, maar gelos word om as deklaag te dien. Hierdie deklaag sal help om die grond klam en warm te hou.
2. Kompos mee te maak. Tik hier vir meer inligting oor die maak van kompos in die tuin.
April is die tyd om bolle te plant.
Ons eerste plant van die week in April is dan ook die Affodil.
Tik hier vir meer inligting oor Affodille.
Prev:Kalsiumtekorte in jou groentetuin
Next:Herfswenke vir die roostuin